Едгар Алън По
Химн

Превод от английски: Георги Михайлов, 1920

chitanka.info

И в тъмна нощ, и в ясен ден —

чуй моя химн и бди над мен!

О, Майко Божия, бъди

над мен и в радост, и в беди!

Бе време — моят ясен ден

не бе от облак помрачен

и с твоите ангели свети

духа ми слаб крепеше ти.

Но моите светли дни — уви! —

съдбата в черен мрак обви!

О, грей над мен и ме води

и в дни на горест, и беди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.